4. ΠΡΟΕΔΡΙΚΟΝ ΔΙΑΤΑΓΜΑ της 24 Αυγ./8 Σεπτ. 1925 Περί λειτουργίας των ιδιωτικών εγκαταστάσεων ασυρμάτου. ΄Εχοντες υπ’ όψει τον Νόμ. 1831 «περί οργανώσεως της ραδιοτηλεγραφικής υπηρεσίας του Κράτους», ως ετροποποιήθη δια του από 27 Δεκ. 1923 Ν.Δ/τος, τον Νόμ. 3054 και το από 31 Ιουλ. 1925 Ν.Δ/μα «περί τροποποιήσεως του Νόμου τούτου», απεφασίσαμεν και διατάσσομεν: ΚΕΦΑΛΑΙΟΝ Α΄ Δέκται ασυρμάτου ΄Αρθρ.1.-Αι συμφώνως τω Νόμ. 3054, ως ούτος ετροποποιήθη δια του από 31 Ιουλ. 1925 Ν.Δ/τος, λειτουργούσαι ιδιωτικαί εγκαταστάσεις δεκτών ασυρμάτου δέον να πληρώσι τους κάτωθι όρους, αναγραφομένους και εν τη παραχωρουμένη αδεία εγκαταστάσεως: 1.Επιτρέπεται η υπό των δεκτών λήψις μόνον σημάτων ή ανακοινώσεων απευθυνομένων «προς πάντας» ή σημάνσεων πειραματικών, απαγορευομένης αυστηρώς της λήψεως οιασδήποτε άλλης φύσεως σημάνσεων. Απαγορεύεται η καταγραφή παντός άλλου ραδιοτηλεγραφήματος, ως και η ανακοίνωσις του περιεχομένου τυχόν ληφθέντος τοιούτου. 2.Οι δέκται σταθμοί δέον να μη προξενώσιν ουδεμίαν ενόχλησιν εις τους γειτονικούς σταθμούς. Ουδεμίαν αφ’ ετέρου το Κράτος αναλαμβάνει υποχρέωσιν δια την περίπτωσιν τοιούτων αμοιβαίων παρενοχλήσεων. Σελ. 466 3.Αι παραχωρούμεναι άδειαι δεν συνεπιφέρουσιν ουδέν προνόμιον και δεν δύνανται να παρεμποδίσωσι την μεταγενεστέραν παραχώρησιν αδειών της αυτής φύσεως εις άλλους. 4.Εν τη αδεία αναγράφεται το ονοματεπώνυμον του κατόχου ταύτης, ως και η ακριβής διεύθυνσις του οικήματος, εις ο θα εγκατασταθή ο δέκτης. Απαγορεύεται η μεταβίβασις της αδείας εις τρίτον. Μεταφορά της εγκαταστάσεως εις έτερον οίκημα μόνον κατόπιν εγκρίσεως της διευθύνσεως Ρ.Υ.Ν. δύναται να γίνη. 5.Ο κάτοχος της αδείας, ως και οι τυχόν αναλαμβάνοντες υπηρεσίαν εν τω δέκτη ραδιοτηλεγραφηταί, υπό ατομικήν ευθύνην του κατόχου της αδείας, αναλαμβάνουσι δι’ εγγράφου δηλώσεως, κατατιθεμένης εις την Δ.Ρ.Υ.Ν. την υποχρέωσιν της εχεμυθείας. ΄Αρθρ.10.-Αι διατάξεις των άρθρ. 4, 5 και 6 του παρόντος Δ/τος εφαρμόζονται και εις τας εγκαταστάσεις ταύτας. ΄Αρθρ.11.-Το από 21 Μαρτίου 1924 Διάταγμα «περί της λειτουργίας των ιδιωτικών εγκαταστάσεων δεκτών ασυρμάτου» και το από 17 Μαρτ. 1925 Δ/μα περί τροποποιήσεως των περί οργανώσεως της ραδιοτηλεγραφικής υπηρεσίας του Κράτους διατάξεων, όσον αφορά τας ιδιωτικάς εγκαταστάσεις ασυρμάτου τηλεφώνου, καταργούνται. ΄Αρθρ.2.-Η αίτησις αδείας εγκαταστάσεως δέκτου υποβάλλεται εις το υπουργείον Ναυτικών (Δ.Ρ.Υ.Ν.) νομίμως χαρτοσημασμένη. Εν τη αιτήσει δέον να αναγράφωνται τα κάτωθι στοιχεία:Ονοματεπώνυμον και επάγγελμα αιτούντος. Διεύθυνσις εγκαταστάσεως δέκτου. Προορισμός της εγκαταστάσεως. Μέγιστον λαμβανόμενον μήκος κύματος. Ελάχιστον λαμβανόμενον μήκος κύματος. Κατάλογος χρησιμοποιουμένων οργάνων και σύστημα τούτων. Είδος χρησιμοποιουμένης κεραίας (πλαίσιον ή ανοικτή κεραία). Προκειμένου περί πλαισίου αι διαστάσεις τούτου και ο αριθμός σπειρών σύρματος. Προκειμένου περί κεραίας σχεδιάγραμμα ταύτης, δεικνύον τον τρόπον στερεώσεως, το ύψος, το μήκος και αριθμόν αγωγών και γενικήν διάταξιν τούτων. Δέον ωσαύτως να αναγράφηται το ακριβές μέρος της τοποθετήσεως της κεραίας, ως και η σχετική θέσις και απόστασις από τυχόν γειτνιάζοντας αγωγούς υψηλής και χαμηλής τάσεως, ως και τηλεγραφικούς και τηλεφωνικούς τοιούτους. Τα αφορώντα την κεραίαν στοιχεία δύνανται να υποβληθώσι και μετά την παραχώρησιν της αδείας, υποκείμενα όμως πάντοτε εις την έγκρισιν της Δ.Ρ.Υ.Ν., του κατόχου της αδείας υποχρεουμένου να συμμορφωθή προς τας υποδείξεις ταύτης. Δι’ έκαστον σύνολον οργάνων, αποτελούν ιδιαίτερον δέκτην, δέον να υποβάλληται ιδιαίτερος πίναξ περιέχων τ’ ανωτέρω στοιχεία. Πάσα μεταγενεστέρα προσθήκη οργάνων δέον να γνωρίζηται εις την Δ.Ρ.Υ.Ν. Της διατάξεως ταύτης εξαιριούνται τα αμοιβά είδη, εφ’ όσον καταφανώς προς τον σκοπόν τούτον προορίζονται, ως και τα όργανα μετρήσεως. 22.Ζ.δ.4 Ιδιωτικοί Σταθμοί Ασυρμάτου - Χρήση Ραδιοσυχνοτήτων ΄Αρθρ.3.-1.Εις τας μετ’ ανοικτής κεραίας εγκαταστάσεις δεκτών ασυρμάτου το συνδεδυασμένον ύψος και μήκος της εξωτερικής κεραίας δέον να μη υπερβαίνει τα 40 μέτρα. Η Δ.Ρ.Υ.Ν. δύναται εν τούτοις να επιτρέψη την χρησιμοποίησιν μεγαλειτέρου μήκους κεραιών, εάν θεωρήση, ότι ειδικοί συντρέχουσι προς τούτο λόγοι. 2.Αι κεραίαι δεν επιτρέπεται να διασταυρώνωσι γραμμάς υψηλής τάσεως. ΄Οταν παράκεινται εις τοιαύτας γραμμάς, δεν πρέπει να υπάρχη κίνδυνος επαφής ουδέ εις την περίπτωσιν θραύσεως. Η οριζοντία απόστασις τούτων επ’ ουδενί λόγω δέον να είναι μικροτέρα των 10 μέτρων. Ωσαύτως απαγορεύεται η υπό των κεραιών διασταύρωσις γυμνών γραμμών χαμηλής τάσεως, ως και τηλεγραφικών και τηλεφωνικών τοιούτων. 3.Η στερέωσις των κεραιών εις τα στηρίγματα του δημοσίου τηλεγραφικού και τηλεφωνικού συστήματος μόνον κατόπιν αδείας της αρμοδίας διευθύνσεως δύναται να επιτραπή. Εν ελλείψει τοιαύτης αδείας αι κεραίαι δέον να ευρίσκωνται εις απόστασιν ενός τουλάχιστον μέτρου από των γραμμών τούτων. 4.Εάν η εγκατάστασις της κεραίας εμποδίζη την ανάπτυξιν των δημοσίων τηλεγραφικών ή τηλεφωνικήν εγκαταστάσεων, ο κάτοχος ταύτης υποχρεούται εις την ιδίαις δαπάναις μετακίνησιν της κεραίας. ΄Αρθρ.4.-΄Αδειαι εγκαταστάσεως δεκτών ασυρμάτου χορηγούνται μόνον εις έλληνας υπηκόους. Το γνωμοδοτικόν συμβούλιον προς σχηματισμόν γνώμης περί χορηγήσεως της αδείας δικαιούται να ζητήση οιονδήποτε πιστοποιητικόν κρίνει αναγκαίον περί της υπηκοότητος και του ατόμου εν γένει του αιτούντος την άδειαν. ΄Αρθρ.5.-Η εξέλεγξις της λειτουργίας των ιδιωτικών σταθμών γίνεται δι’ επιθεωρήσεως τούτων υπό των αξιωματικών της Δ.Ρ.Υ.Ν. Οι επιθεωρηταί αξιωματικοί δέον να φέρωσιν έγγραφον εντολήν του διευθυντού Ρ.Υ.Ν., ην και να επιδεικνύωσιν εις πάσαν επιθεώρησιν. Η επιθεώρησις δύναται να διαταχθή υπό του διευθυντού Ρ.Υ.Ν. εις οιανδήποτε ημέραν και ώραν. Εις τους επιθεωρητάς δέον να επιτρέπηται ελευθέρως η είσοδος και να περάχηται πάσα πληροφορία, ην ήθελον ζητήσει. ΄Αρθρ.6.-΄Οταν υπό του γνωμοδοτικού συμβουλίου εγκριθή η παραχώρησις αδείας ιδιωτικής εγκαταστάσεως, ειδοποιείται περί τούτου ο υποβαλών την αίτησιν, όπως καταβάλη προκαταβολικώς εις το ταμείον εθνικού στόλου τον ετήσιον φόρον. Η άδεια παραχωρείται μόνον επί τη επιδείξει του γραμματίου καταβολής του κεκανονισμένου φόρου. Το ταμείον του εθνικού στόλου μεριμνά δια την κατ’ έτος είσπραξιν του φόρου, εντός δε του πρώτου μηνός εκάστου έτους γνωρίζει εις την Δ.Ρ.Υ.Ν. τα ονόματα των μη καταβαλόντων τον φόρον, όπως αύτη ενεργήση δια την ανάκλησιν της αδείας. ΚΕΦΑΛΑΙΟΝ Β΄ Σταθμοί ασυρμάτου τηλεφώνου μετά πομπού ΄Αρθρ.7.-Αι συμφώνως τω από 27 Δεκ. 1923 Ν.Δ/τι «περί τροποποιήσεως του Νόμ. 1831 «λειτουργούσαι ιδιωτικαί εγκαταστάσεις σταθμών ασυρμάτου τηλεφώνου μετά πομπού δέον να πληρώσι τους κάτωθι όρους:1)Το συνδεδυασμένον ύψος και μήκος εξωτερικής κεραίας δεν πρέπει να υπερβαίνη τα 40 μέτρα, η δε πρωτεύουσα ισχύς του πομπού (ρεύμα συνεχές ανόδου, τάσις ανόδου) τα 40 βατ. Τα μεγαλύτερα μήκη κύματος εκπομπής και λήψεως δεν πρέπει να υπερβαίνωσι τα 300 μέτρα. 2)Αι εγκαταστάσεις θα χρησιμοποιώνται αποκλειστικώς δια την ανταλλαγήν τηλεφωνημάτων μεταξύ των εν τη αδεία αναγραφομένων σταθμών, απαγορευομένης της χρησιμοποιήσεως των πομπών δια την συνεννόησιν μεθ’ οιουδήποτε άλλου σταθμού, ως και των δεκτών δια την λήψιν οιουδήποτε άλλου τηλεφωνήματος, ή τηλεγραφήματος, ιδιωτικού ή δημοσίου. 3)Οι σταθμοί δέον να μη παρενοχλώσι τους λοιπούς σταθμούς και ιδία τους κρατικούς και να συμμορφώνται προς τας ειδικάς διατάξεις, αίτινες θα εκδίδωνται εκάστοτε υπό της Δ.Ρ.Υ.Ν. προς διαρύθμισιν της ανταποκρίσεως. Ουδεμίαν αφ’ ετέρου το Κράτος αναλαμβάνει υποχρέωσιν δια την περίπτωσιν αμοιβαίων παρενοχλήσεων των σταθμών. 4)Αι διατάξεις των παρ. 3, 4 και 5 του άρθρ. 1 του παρόντος Δ/τος εφαρμόζονται και δια τας εγκαταστάσεις ταύτας. ΄Αρθρ.8.-Αι περί κεραιών διατάξεις των παρ. 2, 3 και 4 του άρθρ. 3 του παρόντος Δ/τος εφαρμόζονται και εις τας εγκαταστάσεις ταύτας. ΄Αρθρ.9.-Η αίτησις της αδείας εγκαταστάσεως συσκευών ασυρμάτου τηλεφώνου μετά πομπού υποβάλλεται εις το υπουργείον των Ναυτικών (Δ.Ρ.Υ.Ν.) νομίμως χαρτοσημασμένη. Εν τη αδεία δέον να αναγράφωνται τα κάτωθι στοιχεία:Ονοματεπώνυμον και επάγγελμα  του αιτούντος. Διεύθυνσις εγκαταστάσεων.  Προορισμός των εγκαταστάσεων. Ισχύς του πομπού και εμβέλεια. Μήκος κύματος εκπομπής.  Ελάχιστον και μέγιστον λαμβανόμενον μήκος  κύματος. Κατάλογος χρησιμοποιουμένων οργάνων και   σύστημα     τούτων.     Είδος      χρησιμοποιουΣελ. 467 Ιδιωτικοί Σταθμοί Ασυρμάτου - Χρήση Ραδιοσυχνοτήτων 22.Ζ.δ.4 μένης κεραίας. Σχεδιάγραμμα τούτης δεικνύον τον τρόπον στερεώσεως, το ύψος, μήκος, αριθμόν αγωγών και γενικήν διάταξιν τούτων. Δέον ωσαύτως ν’ αναγράφηται ακριβώς το μέρος της τοποθετήσεως της κεραίας ως και η σχετική θέσις και απόστασις από τυχόν γειτνιάζοντας αγωγούς υψηλής και χαμηλής τάσεως, ως και τηλεγραφικούς και τηλεφωνικούς τοιούτους. Τα αφορώντα την κεραίαν στοιχεία δύνανται να υποβληθώσι και μετά την παραχώρησιν της αδείας, υποκείμενα όμως πάντοτε εις την έγκρισιν της Δ.Ρ.Υ.Ν., του κατόχου της αδείας υποχρεουμένου να συμμορφωθή προς τας υποδείξεις ταύτης. Πάσα μεταγενεστέρα προσθήκη οργάνων δέον να γνωρίζηται εις την Δ.Ρ.Υ.Ν. Της διατάξεως ταύτης εξαιρούνται τα αμοιβά είδη, εφ’ όσον καταφανώς προς τον σκοπόν τούτον προορίζονται, ως και τα όργανα μετρήσεως. 